Държавен вестник, бр. 78, 2009 г., стр. 33

БРОЙ  78	
Д Ъ Р Ж А В Е Н  В Е С Т Н И К 	
СТР.  33  
(9) Инспекторите по разследване на железо­
пътни произшествия и инциденти имат право:
1. да извършват разследване на произшест­
вия и инциденти в железопътния транспорт;
2. на достъп до мястото на произшестви­
ето или инцидента, до всяка информация, 
съоръжения и подвижен състав, свързан с 
тях, до всички доказателства, свързани с 
разследването, за което получават съдействие 
от държавните органи, чиито функции по 
компетентност са свързани с произшествието;
3. да изискват и анализират устни и писмени 
обяснения от участниците в произшествието, 
очевидци, както и от други лица, свързани с 
произшествието или инцидента.
(10) Всяко разследване приключва с до­
клад до министъра с препоръки за мерки за 
осигуряване на безопасността.
(11) Директорът на дирекцията представя 
на министъра ежегоден доклад за предприе­
тите мерки от адресатите на препоръките в 
докладите по ал. 10.
(12) Инспекторите в дирекцията притежават 
инспекторска карта и пропуск по образци, 
утвърдени от министъра.
(13) Директорът на дирекцията докладва 
директно на министъра.
Раздел V
Звено „Сигурност на информацията“
Чл. 36. (1) Служителят по сигурността на 
информацията изпълнява възложените му 
със Закона за защита на класифицираната 
информация (ЗЗКИ) задачи, ръководи звено 
„Сигурност на информацията“ и отговаря за 
защитата и контрола на достъпа до класифи­
цираната информация, информационната си­
гурност на автоматизираните информационни 
системи (АИС) и криптографската сигурност.
(2) Служителят по сигурността на инфор­
мацията осъществява дейността по защита на 
класифицираната информация, като:
1. разработва план за защита на класифи­
цираната информация чрез организационни, 
физически и технически средства, провежда 
и контролира изпълнението на мероприяти­
ята от плана в мирно време, при военно или 
друго извънредно положение;
2. провежда процедура за обикновено про­
учване по чл. 47 ЗЗКИ и води регистър на 
издадените разрешения за достъп до инфор­
мация с ниво на класификация „поверително“ 
и по-високо;
3. организира подготовката и изпращането 
на необходимите документи за извършване 
на разширено и специално проучване на слу­
жители от министерството за получаване на 
разрешение за достъп до информация с ниво 
на класификация „секретно“ и по-високо;
4. следи за правилното определяне нивото 
на класификация на информацията в минис­
терството;
5. организира и провежда обучението на 
служителите от министерството за работа с 
класифицирана информация и прилагането 
на програмно-техническите и физическите 
средства за защита;
6. организира и извършва периодични 
проверки за движението и отчетността на 
материалите и документите, съдържащи кла­
сифицирана информация;
7. извършва анализ на риска, разработва 
и периодично актуализира мероприятия за 
намаляване на рисковете за нерегламентиран 
достъп до класифицирана информация и за 
повишаване на информационната сигурност 
в министерството;
8. участва при разработването на системата 
за защита на АИС и контролира използването 
на криптографските средства;
9. изготвя анализи и предложения за 
проектиране и внедряване на програмно-
технически средства за защита и сигурност 
на информацията чрез обществени поръчки, 
свързани с отбраната и сигурността;
10. осигурява спазването и отговаря за 
пропускателния режим в сградите на ми­
нистерството.
Чл. 37. Звено „Сигурност на информацията“ 
подпомага служителя по сигурността на ин­
формацията при изпълнението на възложените 
му със ЗЗКИ задължения, като:
1. организира и отговаря за правилното съх­
раняване, създаване, приемане, предоставяне 
и пренасяне на класифицираната информация;
2. участва при провеждането на всички 
мероприятия по защитата на класифицираната 
информация, предвидени в ЗЗКИ и в актовете 
по прилагането му;
3. регистрира и води на отчет движението 
на класифицирана информация;
4. организира, провежда и контролира из­
пълнението на конкретните мерки за физиче­
ска сигурност, свързани с физическия достъп 
и охрана на обектите на министерството и 
използването на техническите средства.
Раздел VI
Главен секретар
Чл. 38. (1) Главният секретар ръководи, 
координира и контролира функционирането 
на администрацията на министъра.
(2) Главният секретар организира дейността 
на администрацията за точното спазване на 
нормативните актове.
Чл. 39. (1) Главният секретар осъществява 
административното ръководство в изпълнение 
на разпорежданията на министъра, като:
1. организира разпределението на задачи­
те за изпълнение между административните 
звена в министерството;
2. създава условия за нормална и ефективна 
работа в министерството и осъществява кон­
трол по изпълнението на възложените задачи;